Учаска
Учаска () - Чăнлă районĕнчи ял. Пурăнакан çынсен шучĕ 1 (2010). Ытти тĕлсене çитме: Аслă Накаткин  11 км, Арбузовка  16 км, Ăнтăр  27 км.

Истори 
Иван Моисеевич Кирпичников аса илнинчен:

Эпĕ 1932 çулхи сентябрĕн 13-мĕшĕнче Пухтел районĕнчи (халĕ Чăнлă районĕ) Сахалин поселокĕнче колхозниксен çемйинче çут тĕнчене килнĕ. Пирĕн çемье кунта Анат Тимĕ-рçен ялĕнчен 1928 çулта куçнă. Пĕр ялсем 18 çемье, 91 çын пурăннă. Едоки тенĕ вĕсене вăл вăхăтра.Ачисем Анат Тимĕрçен шкулĕнче вĕреннĕ. Çав хушăра тăванĕсем патĕнче пурăннă. 1936 çулта пирĕн çемье хăйĕн тăван ялне таврăннă. 

Кунта  Едоки сăмах, ахăртнех, ял ятне мар, çынсене пĕлтерет пулас. Яла  "Сахалин" теееси маларахри çынсенчен юлнă:

<Куçару: Пушă выртакан çĕрсене ĕçе кĕртес тесе Сахалин текен тĕле Анатри Тимĕрçен  çыннисене хăйсен ирĕкĕпе куçарнă. Чăн та, вĕсенчен маларах унта вырăс хресченĕсем пурăннă, анчах Октябрь революцийĕ хыççăн вĕсем хайсен ĕлĕкхи ялĕсене таврăннă. «Сахалин» ят çав сынсенчен юлнă. Тимĕрçенсем вара ку вырăна «Учаска» (Участок тенинчен) ят панă. Ял Анатри Тимĕрçенпе Чĕмпĕр хушшинче çурма çулта вырнаçнă.>

Кайранхи истори (çăлкуç — çавах):

<Куçару: 1930-мĕш çулсенче «Сахалин» ТОЗа «Нацмен» колхоз текен çĕнĕ ят панă, татах та каярахпа — Андреев ячĕллĕ колхоз. 1960-мĕш çулсенче ял пĕтĕмпе тенĕ пекех Аслă Накаткина куçса ларнă, çапла вара лешĕнче Сахалин урамĕ çуралнă.>

Паянхи Аслă Накаткинра чăнах та Сахалин урамĕ пур.

Йыш 
2010-мĕш çулта 1 çынна шута илнĕ.

Паллă çынсем 
 Кирпичников Иван Моисеевич (1932 çур.) — таврпапĕлÿ енĕпе çырнă кĕнекесен авторĕ.

Асăрхавсем

Каçăсем 
 Ульяновская область Цильнинский район поселок Сахалин
 Ульяновская Область, Цильнинский Район, Сахалин Поселение